Document ID: 32014R0072

KOMISJONI RAKENDUSMÄÄRUS (EL) nr 72/2014,
27. jaanuar 2014,
millega muudetakse rakendusmäärust (EL) nr 770/2013 seoses Portugalile meriahvena püügiks 2013. aastaks NAFO piirkonnas 3LN eraldatud kvoodi vähendamisega
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1, 2 ja 3,
ning arvestades järgmist:
(1)
Pärast seda, kui oli avaldatud komisjoni rakendusmäärus (EL) nr 770/2013, (2) avastasid Portugali kalandussektori asutused vea avaldatud püügiandmetes, mis käsitlesid meriahvena püüki NAFO (Loode-Atlandi kalastusorganisatsioon) piirkonnas 3LN 2012. aastal.
(2)
Portugali kalandussektori asutused olid märganud, et püügiaruanded, millel põhinevad need 2012. aasta püügiandmed, ei olnud komisjonile õigesti edastatud. Seda kinnitas sõltumatu audit.
(3)
Portugal edastas 14. novembril 2013 korrigeeritud andmed, mille alusel selgub, et Portugali kvooti meriahvena püügiks NAFO piirkonnas 3LN (RED/N3LN) on ületatud vähem, kui võeti arvesse rakendusmääruses (EL) nr 770/2013.
(4)
Seepärast tuleks parandada Portugali 2013. aasta NAFO piirkonna 3LN meriahvena püügikvoodist mahaarvamisel tehtud viga asjaomase kvoodi ülepüügi kohta esitatud numbrites.
(5)
Arvestades, et käesoleva rakendusmäärusega muudetakse juba tehtud mahaarvamist kvoodist meriahvena püügiks NAFO piirkonnas 3LN aastaks 2013, tuleks selle sätteid kohaldada tagasiulatuvalt alates rakendusmääruse (EL) nr 770/2013 jõustumise kuupäevast.
(6)
Seetõttu tuleks rakendusmäärust (EL) nr 770/2013 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 770/2013 lisa muudetakse vastavalt käesoleva määruse lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse siiski alates 15. augustist 2013.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. jaanuar 2014

Labels: 20
13
18
6